ming030890/wiki-yue-high-quality huggingface dataset:
雞洲

雞洲，係香港新界西貢區一個島，喺西貢市對開，大頭洲南面，滘西洲西面，糧船灣洲東面。
雞湯

雞湯係用雞肉做主要材料煮嘅湯，喺亞洲同歐洲都好常見。
雞皇汁

雞皇汁（法文：Chicken à la King）係法國嘢食，將雞肉配蘑菇、菜同白汁，可以跟麵包、意式麵或者飯食。
香港2006年度授勳同嘉獎名單

香港2006年度授勳同嘉獎名單，2006年7月1號喺憲報刊登，共有277人授勳同嘉獎，係香港主權移交以嚟第9份授勳名單。授勳典禮10月28號喺禮賓府舉行。
香港2009年度授勳同嘉獎名單

香港2009年度授勳同嘉獎名單，2009年7月1號喺憲報刊登，共有444人授勳同嘉獎，係香港主權移交以嚟第12份授勳名單，授勳典禮10月17號喺禮賓府舉行。
香港2003年度授勳同嘉獎名單

香港2003年度授勳同嘉獎名單，2003年7月1號喺憲報刊登，共有315人授勳同嘉獎，係香港主權移交以嚟第6份授勳名單。授勳典禮10月11號喺禮賓府舉行。
香港2007年度授勳同嘉獎名單

香港2007年度授勳同嘉獎名單，2007年7月1號喺憲報刊登，共有286人授勳同嘉獎，係香港主權移交以嚟第10份授勳名單。授勳典禮10月27號喺禮賓府舉行。
香港2008年度授勳同嘉獎名單

香港2008年度授勳同嘉獎名單，2008年7月1號喺憲報刊登，共有269人授勳同嘉獎，係香港主權移交以嚟第11份授勳名單。授勳典禮10月25號喺禮賓府舉行。
威廉格倫維爾

威廉格倫維爾（英文：William Grenville，1759年10月25號—1834年1月12號）係英國第一代格倫維爾男爵，輝格黨人，1806年到1807年做英國首相。
威廉氏綜合症

威廉氏綜合症（Williams syndrome）係一種遺傳病，患者通常額頭會好大、鼻好細，而且智能上會有障礙。
威廉浩嘉呼

威廉浩嘉呼（1697年11月10號—1764年10月26號）係英國畫家、版畫家、諷刺畫家同埋歐洲連環漫畫先驅。佢嘅作品範圍好廣，從卓越嘅現實主義肖像畫到連環畫系列。佢嘅好多作品成日諷刺同埋嘲笑嗰時嘅政治同埋風俗。後來呢種風格被叫做「賀加斯風格」。
維基同享有多媒體嘅嘢：William Hogarth
威廉明娜

威廉明娜（荷蘭文：Koningin Wilhelmina der Nederlanden，1880年8月31號—1962年11月28號），喺荷蘭女王，奧蘭治拿騷王朝嘅第四位君主，1890年11月23號到1948年4月30號在位。1948年4月，佢禪位亞女朱麗安娜，做太上王。
香港2001年度授勳同嘉獎名單

香港2001年度授勳同嘉獎名單，2001年7月1號喺憲報刊登，共有266人授勳同嘉獎，係香港主權移交以嚟第4份授勳名單。授勳典禮10月13號喺禮賓府舉行。
香港2002年度授勳同嘉獎名單

香港2002年度授勳同嘉獎名單，2002年7月1號喺憲報刊登，共有294人授勳同嘉獎，係香港主權移交以嚟第5份授勳名單。授勳典禮10月12號喺禮賓府舉行。
香港2005年度授勳同嘉獎名單

香港2005年度授勳同嘉獎名單，2005年7月1號喺憲報刊登，共有273人獲頒授勳銜同作出嘉獎，係香港主權移交以嚟第8份授勳名單。授勳典禮11月26號喺禮賓府舉行。
香港2004年度授勳同嘉獎名單

香港2004年度授勳同嘉獎名單，2004年7月1號喺憲報刊登，共有376人授勳同嘉獎，係香港主權移交以嚟第7份授勳名單。授勳典禮10月9號喺禮賓府舉行。
香港2009年元旦遊行

2009年元旦遊行係香港社會民主連線發起單車遊行，對香港政府2008年施政唔滿意。有100人由西灣河踩單車去中環遮打花園，爭取2012雙普選，重有唔同嘅團體去香港政府總部請願。
阿米特

阿米特（英文：ammit）係古埃及神話嘅一隻野獸，佢係審判同埋懲罰嘅象徵。佢會吞噬惡人嘅心臟。
阿米特

職能
阿米特被稱為「亡靈吞噬者」。古埃及人相信喺死後靈魂受審判，死者首先會到達審判大廳，嗰度會有四十二個被稱為「瑪亞特陪審團」（英語：Assessors of Maat）嘅神靈，宣讀死者生前犯咗嘅罪。然後將死者嘅心臟放喺一個天秤上面，再喺另一邊真理女神瑪亞特嘅羽毛。如果死者嘅心臟比羽毛輕，咁佢就可以去雅盧（英文：Aaru），即係古埃及人嘅天堂。相反，如果死者嘅心臟比羽毛重嘅話，咁佢嘅心臟就會俾阿米特吞噬。

形象
阿米特一般都被描繪成一隻有鱷魚頭，獅子嘅前肢同身體，仲有河馬後半身嘅怪物。鱷魚、獅子、河馬都係棲息喺尼羅河附近，一啲非常危險嘅動物。體現咗阿米特作為懲罰嘅化身，罪人唔可能喺佢口入面逃走。

流行文化
阿米特喺Marvel漫畫改編嘅影集月光騎士（moon knight）出現，受反派亞瑟·夏羅（Arthur Harrow）信奉。
阿米阿努斯·馬爾切利努斯

阿米阿努斯·馬爾切利努斯係一個古羅馬史學家、作家、士兵、詩人。
阿米達巴山

阿米達・巴山（Amitabh Bachchan，1942年10月11號—）係印度波里活男演員，1969年出道，演出近兩百套電影，贏過好多次印度電影觀眾獎。
阿米尼烏斯

阿米尼烏斯（Arminius，前17年—21年），係羅馬帝國時期嘅日耳曼將領，帶兵打贏過入侵日耳曼嘅羅馬帝國，最後畀羅馬帝國收買刺客而遇刺身亡。
阿米尼示威

阿米尼示威（波斯文：خیزش ۱۴۰۱ ایران‎）喺當地又叫做伊朗1401年革命，係一次喺2022年9月喺伊朗開始爆發嘅大型示威。

歷史
喺2022年9月13號，道德警察（英文：Guidance Patrol）基於伊朗嘅穆斯林頭巾法律，拉咗瑪莎·阿米尼（英文：Mahsa Amini），話佢塊頭巾戴得「唔適當」。根據當時嘅目擊證人，警察人員曾經大力咁打阿米尼，不過政府否認。到阿米尼入咗拘留冇耐，佢就暈低咗、跟住入咗醫院，3日内仲死埋。
喺之後嗰幾日，阿米尼嘅鄉下 Saqqez 爆發示威抗議，跟住好快就擴散哂去全國嘅大城市。伊朗政府為咗㩒停啲示威，就曾經熄哂個互聯網，同時限制啲人可以用嘅社交媒體。對於街頭嘅示威，伊朗政府亦派咗軍隊同警察去鎮壓，包括用催淚彈同槍。
啲示威由2022年9月開始，一路到2023年3月已經開始散落嚟。到2023年9月，即係示威開始一年之後，伊朗政府已經成功保住自己嘅權力 。

傷亡
雖然呢次嘅示威冇喺2019年嗰陣傷亡咁慘重，不過呢次嘅示威仍然要至少551位示威者死喺政府手上，其中包括咗68位未成年人。對於警察拉人方面，就估計有大約19,262人，不過大部分到2023年2月都已經放返。

特徵
比起伊朗之前嘅示威，呢次嘅示威係更加普遍，橫跨咗成個國家嘅唔同社會階層、年齡、性別、同種族等等，特別係喺街頭同大學最明顯。其中女人，尤其係後生嗰班，喺呢次示威入面特別重要同埋出鏡，因為穆斯林頭巾嘅法例係最影響到佢哋。
仲有就係，呢次示威係比之前更加理直氣壯咁要求推翻伊朗政府，而唔只係要求改革，例如之前嘅示威會著重嘅選舉舞弊或者經濟問題。
可能因為咁，所以伊朗政府對呢次示威嘅鎮壓亦都非常之手硬，連細路都唔放過。所以，世界好多其他國家都鬧爆個政府，而聯合國甚至喺2024年3月6號告伊朗政府犯咗反人類罪，不過個政府完全否認有做錯任何嘢，話啲示威係外國搞嘅「暴動」同埋「混合仗」。

影響
雖然呢次示威唔成功，不過仍然係伊朗有史以嚟其中最大型嘅反抗運動之一。自從1979年伊朗革命令伊斯蘭共和國掌權以嚟，呢次示威係對依家嘅伊朗政府「前所未有」嘅挑戰，同埋「最廣泛嘅叛亂」，反映到伊朗民眾對政府嘅嚴重反感程度。
阿米巴

阿米巴（Amoeba），又嗌變形蟲、食腦蟲，，係原生生物變形蟲門（Phylum Amoebozoa）嘅一個種。
阿納德爾

阿納德爾（俄文：Анадырь），係俄羅斯楚科奇自治區首府，人口1.5萬。
奧井諒

奧井諒（1990年3月7號—）係日本足球員，司職中場，效力大宮松鼠。
奧仕卡主義

《奧仕卡主義》係香港商業電台叱咤903嘅節目，主持係奧仕卡。

播放時間
《奧仕卡主義》屬於代班節目，所以係無固定播放時間。根據商台官方網頁，節目播出時間如下：

City Touch
《City Touch》係2021年1月3號至4月25號，奧仕卡暫代急急子《Urban Touch》期間播放嘅節目。節目上半段（10:00–11:00）會邀請一位嘉賓一齊介紹香港各區，而下半段（11:00–12:00）就係以世界各國為題嘅音樂節目。
奧伯朗

奧伯朗（粵拼：ou3 baak3 long5；英文：Oberon）係中世紀至文藝復興時期嘅文獻入面提到、傳說中嘅仙子之王。
莎翁名著《仲夏夜之夢》就有提到奧伯朗。
奧倫吉士達

奧倫吉士達係荷蘭海外領土阿魯巴嘅首府，人口三萬。
奧井大貴

奧井大貴（粵拼：ou3 zeng5 daai6 gwai3；日文：奥井 大貴(Okui Hiroki)；1999年6月27號—）係日本足球員，大阪府人，司職後衞，效力大阪飛腳。
奧伊米亞康

）係俄羅斯遠東地區，薩哈共和國嘅奧伊米亞康斯基大區入面嘅其中一個村仔。喺因迪吉爾卡河邊，湯托爾（俄文：Томтор (Оймяконский улус)）西北邊嘅30公里嗰度。呢個村既係北半球入面，最凍冰冰嘅一個村；又係成個地球嘅人類定居區入面，最凍冰冰嘅地區。

名
喺2013年2月份影嘅奧伊米亞康鎮
其實呢個村嘅名係點嚟嘅，而家有兩個版本。

凍冰冰嘅河
因為附近有奧伊米亞康河先至改咗噉嘅名，就係出喺鄂溫文嘅「kheium」呢個詞度，佢係話「唔結冰嘅水，而且呢度有魚」噉解。

結咗冰嘅湖
另一個版本就係出喺鄂溫文嘅「hэjум」（有少咗幾個字母嘅嫌疑），而佢嘅介紹係「結咗冰嘅湖」噉解。

地理
呢個村喺薩哈共和國嘅東邊嘅海拔750米嘅山地嗰度，人口有500人。而晝夜長度就差咗好遠；喺北半球差唔多夏至嗰陣，白天可以去到21個鐘頭（日出時間：01:30；日落時間：22:30），而晚黑凈係得3個鐘到（22:30——第二日01:30）。而冬至嗰陣，晚黑可以去到21個鐘頭（14:30——第二日10:30），而白天凈係得3個鐘到（日出時間：10:30；日落時間：14:30）。

氣候
奧伊米亞康當地嘅年平均氣溫同降水量。從呢個表入面可以睇到1月份嗰度嘅平均氣溫去到-50℃嘅。而平均降水量方面，即使係最多雨落嘅7月份，都凈係得40mm到。
如估奧伊米亞康市一講到氣候，噉認真係全球出嗮名喇。因為佢係亞寒帶針葉林氣候，冬長夏短。雖然話夏天有一埐涼爽，但係一到咗冬天就好凍。因為喺歷史上，奧伊米亞康嘅氣溫喺每年嘅10月25號到第二年嘅3月17號為止，最熱嗰時都低過0℃，佢同韋爾卡仁斯克一齊，係世界上凈係得兩個可以喺1月份入面，每日都有低過-60℃嘅低溫，而且都係有人住嘅地區。所以奧伊米亞康嘅地下係永久凍土，喺10月25號到第二年嘅3月17號都唔啱嚟種嘢嘅。如估奧伊米亞康當地氣溫一低過-65℃，即使係向地下吐笪痰或口水，口水或者痰未落到地都已經結冰。

所謂「最凍冰冰嘅城市」證明
喺1933年2月6號，奧伊米亞康嘅氣象站曾經記錄過−67.7℃嘅低溫，最低溫嗰時就係1926年1月26號出現嘅-71.2℃嘅極端最低氣溫。佢重係成個北半球入面，最低溫嘅地區。喺奧伊米亞康村入面嘅其中一度嗌「ОЙМЯКОН - "ПОЛЮС ХОЛОДА"」嗰頭，有嚿紀念碑就有寫住「-71.2℃」嘅字樣。如估按照成個地球嚟講，最低溫嘅地區係1983年7月21號，南半球南極洲嘅東方站所記錄咗-89.2℃嘅低溫。

最凍嗰時嘅氣候
奧伊米亞康喺9月底到5月中都有時記錄過＜0℃嘅低溫。而有時佢喺12月、1月、2月呢3個冬天季節入面，都記錄過＜-50℃嘅低溫（幾乎重低過中國最北邊——漠河鎮嘅極端最低氣溫）。不過喺6月同7月嗰陣，喺北半球嘅部分中緯度同低緯度地區啲人都去咗海濱浴場嗰度避暑嘅，但係奧伊米亞康就唔同，有時都幾凍冰冰吓（甚至出現過六月飛霜嘅嘢），最凍嗰時都低過0℃，不過就唔會低過-10℃。但係一到咗每年嘅1月份，呢度同韋爾卡仁斯克一齊，都係成日出現低過-60℃嘅低溫。

最熱嗰時嘅氣候
雖然話奧伊米亞康喺冬天嗰陣超級凍冰冰，但係夏天最熱嗰時，有時好似出現過廣州市喺7月份嗰陣嘅氣溫。最熱嗰時喺2010年7月份出現＞18.7℃嘅氣溫。雖然喺每年6月、7月、8月都出現過＞30℃嘅高溫，但係都好少見。喺2010年7月28號就出現過34.6℃嘅極端最高氣溫。

濕度方面
喺佢嘅氣候濕度，呢個村成日都好少雨落，但係每年入面，平均7個月都唔係落霜就係落雪，而啲積雪喺夏天先至蒸發嗮，所以奧伊米亞康嘅夏天係重濕過冬天嘅。
大白兔奶糖

大白兔奶糖係中國大陸出產嘅牛奶糖牌子，特色係每張包住糖嘅紙都食得，因為係用米整嘅（米紙）。
呢隻糖1943年開始響上海出產，最初係用類似米奇老鼠嘅老鼠做嘜頭，中華人民共和國成立後奶糖廠收歸國有，米奇老鼠當時被認為係崇洋媚外，所以就改用大白兔做嘜頭。
大白鯊

大白鯊（Carcharodon carcharias），係鯊魚嘅一種，亦係最大型掠食性嘅魚，會襲擊海洋哺乳動物，亦會襲擊海入面嘅人。
大白鷺

大白鷺，學名Ardea alba，又叫白鷺鷥、鷺鷥、風漂公子、白漂鳥等。鷺科鷺屬嘅一種，有時亦被歸入白鷺屬。

生境
鍾意稻田、河岸、沙灘、泥灘同沿海小溪等濕地，成散群出現。

分布地域
非洲、歐洲、亞洲同澳洲。

特徵
身長90cm，係白鷺屬中最大，白色，繁殖期間背部有飾羽；黑腳，黑腿，腿上部份帶綠或紅；細長黃喙，繁殖期間全部或部份會變成黑色；喺繁殖巢群中有呱呱叫聲。

食物
魚、甲殼動物同昆蟲。

繁殖
同其他水鳥一齊用樹枝喺樹上築巢，繁殖期為3-9月。

文化
巴西5雷亞爾鈔票背面、新西蘭$2硬幣上有大白鷺嘅圖像。
香港有好多地名：例如鶴藪、白鶴洲、鶴園街等，以前都係鷺鳥林，有好多大白鷺住，但好多人都搞錯咗佢哋係鶴，所以地名全都改做「鶴」字。
大盆地沙漠

大盆地沙漠係美國一個大沙漠，覆蓋美國南部大盆地嘅一部份地方，包括內華達州、猶他州、加利福尼亞州、愛達荷州四個州。
大盜演

《大盜演》（英文：Keep Rolling）係2020年上畫嘅港產片，由李璨琛、姜文杰、詹昊宸、秦沛、曾美慧孜、樂瞳、楊柳青、唐貝詩同田啟文主演，鐘盛遠、錢江漢執導。
大白田街

大白田街（Tai Pak Tin Street）係香港新界葵青區一條街，西南接住大隴街，西北接住梨木道。
荃灣新市鎮街名，好多都用區內村落命名，但街名與命名村落實際位置唔一定一樣。呢條街名嚟自大白田村，喺油麻磡同梨木樹之間，近住廣深港高鐵石蔭緊急站暨通風大樓附近，而家仍存在。
大益押

大益押喺廣州荔灣區華貴路26號，係清朝嘅當舖。1993年8月，被定爲市文物保護單位。
呢本漫畫認真犀利！

《呢本漫畫認真犀利！》 （粵拼：ne1/ni1 bun2 maan6 waa2 jing2*6 zan1 sai1 lei6，このマンガがすごい!），係由日本寶島社發行嘅漫畫導覽書。佢每期都會刊出由讀者投票揀出嚟嘅「年度作品」同埋「年度男角色·女角色」嘅排名，另外重有關於唔同漫畫嘅詳細介紹。
呢本輕小說認真犀利！

《呢本輕小說認真犀利！》 （粵拼：ne1/ni1 bun2 hing1 siu2 syut3 jing2*6 zan1 sai1 lei6，このライトノベルがすごい!），係由日本寶島社發行嘅輕小說導覽書。佢每期都會刊出由讀者投票揀出嚟嘅「年度作品」同埋「年度男角色·女角色」嘅排名，另外重有關於唔同輕小說嘅詳細介紹。
周

姬周嘅國號，分為西周同東周。
西周初期周公旦響周王畿內嘅埰地周城嘅簡稱。
中國戰國時代周考王封佢個細佬揭響河南嘅封地西周國。
中國戰國時代由西周國分裂出嘅小國東周國。
唐朝女皇帝武則天嘅國號，史稱武周。
南北朝嘅北周政權。
五代十國嘅後周政權。
吳三桂嘅國號，史稱吳周。
周氏，中國第十大姓氏。
星期嘅別稱。
呢鋪開乜

《呢鋪開乜》（We Are Open）係香港無綫電視製作嘅綜藝節目系列，2022年6月20號開始逢禮拜一、二、四、五21:30-22:00喺J2播。節目一個禮拜四日。2022年8月22號開始改做逢禮拜一至五21:30-22:00播。節目一個禮拜五日，每日唔同主題。除咗自製節目之外，系列入面亦包含外購節目。2022年11月28號開始，呢個系列部份節目做完，其他節目改往其他時段播，亦唔再以呢鋪開乜命名。
呢間老宅老過你老爺

《呢間老宅老過你老爺》（EPG用名：Houses Of Time；網站用名：Grandpa's Mansion）係香港無綫電視製作嘅文化節目，2022年7月25號到8月16號逢禮拜一、二22:00-22:30喺J2播；之後喺9月17號開始逢禮拜六19:30-20:00喺J2播。節目介紹臺灣一啲古舊建築物。

節目調動
2022年7月26號：由於直播《賽馬直擊—古活盃賽馬日》，所以停播一次。
2022年8月2號：由於直播《賽馬直擊—羅斯齊爾德大賽日》，所以改到8月3號禮拜三同一時間播。
周一嶽

周一嶽，GBS，SBS，MBE（Dr. York Chow Yat-ngok，1947年8月6號—）係骨科醫生、香港政府食物及衞生局前局長，在任時有個花名叫「每周一鑊」。
周亞夫

周亞夫（粵拼：zau1 aa3 fu1，前199年—前143年），西漢沛郡（江蘇豐縣）人。漢景帝三年（前154年），同竇嬰平定七國之亂，歷時三月。之後因為開罪漢景帝、私藏兵器，畀廷尉判以謀反之罪打入天牢，絕食多日終於死咗。佢阿爸係絳侯周勃、大佬係周勝之。
國殤之柱

國殤之柱（粵拼：gwok3 seung1 ji1 chyu5，英文：Pillar of Shame）係丹麥雕塑家高志活嘅雕塑作品，總共有四座，分別喺意大利羅馬、香港、墨西哥恰帕斯同埋巴西巴西利亞，當中以香港嗰座最出名，喺1997年為咗紀念六四事件而創作。

香港國殤之柱
香港嘅國殤之柱先喺1997年維園六四燭光晚會展出，之後被香港大學學生移送到香港大學校園，嗰時香港大學學生會通過將國殤之柱永久擺放喺香港大學學生會前面。
2021年10月，香港大學要求移走國殤之柱，高志活計劃將佢到其他國家繼續展示。同年12月，國殤之柱被港大校方單方面移除，引嚟唔少批評。
國氏

國（粵拼：gwok3）係唐人姓氏，喺《百家姓》裏頭排第354位，依家經已冇乜人用。
呢篇國氏係同姓氏有關嘅楔位文章，重未寫完嘅。麻煩你幫手充實佢。
國民保險

國民保險（英文：National Insurance或者NI）係英國社會保障制度既重要組成部分，呢個制度係由1911年既《國家保險法》引入，跟住經過咗好幾次修訂。只要你係年滿16歲既打工仔，而且你份工每個禮拜既收入多過242英鎊或者你打自己工而年利潤多過12,570英鎊都要交國民保險。
你最少要供咗十年國民保險，先至可以喺退休之後每個禮拜攞到退休金。
國武愛美

國武愛美（1997年1月10號—）係日本足球員，踢後衞，曾經喺2018年為日本女子足球代表隊出場3次。
國殤

《國殤》原意係指戰國時期楚國嘅一首歌，畀屈原收錄喺《楚辭》嘅《九歌》入面，內容係追悼為國犧牲嘅人。後世亦將「國殤」引申成任何舉國哀悼嘅事。

中國國殤
1949年中國共產黨响第二次國共內戰入面打敗國民黨之後，喺中國大陸建立政權，取代中華民國嘅統治，而佢嘅正當性一直畀反對者質疑，所以反對者就將中華人民共和國嘅「國慶」形容做中國嘅「國殤」。
國民大會

聯絡資訊地址2005年6月10號之後無辦公場所註2005年6月10號，任務型國民大會通過嘅憲法修正案開始實施，正式凍結國民大會。
中華民國
   中華民國政府同政治主題文章
政府
憲法
中華民國憲法
中華民國憲法增修條文
國民大會（已凍結）

若果發現倒數時間唔準，請刷新頁面快取。
香港本土派

，強調香港主體意識同本土文化嘅政治派系。
本土派以前屬於激進民主派，喺2010年港中矛盾浮現嗰陣開始興起，到咗2016年立法會選舉之後，同自決派被合稱做「本土自決派」（某啲傳媒而家叫「抗爭派」），成為除泛民主派同建制派以外，香港政治光譜入面第三勢力（中文：第三勢力）嘅一部分。2019年香港修例風波之後，部分視為泛民主派成員，而修憲派（熱血公民、香港復興會、香港市民黨）就由本土派分裂出嚟發展。
香港李寶椿聯合世界書院

香港李寶椿聯合世界書院（Li Po Chun United World College of Hong Kong），係香港新界馬鞍山一間國際學校，喺西沙路落禾沙里10號，1992年創校。
香港杜莎夫人蠟像館

香港杜莎夫人蠟像館（英文：Madame Tussauds Hong Kong）係香港一間蠟像館，亦係杜莎夫人蠟像館喺亞太區頭一間分館，2000年開張，喺太平山頂凌霄閣入面。
香港板球中心

香港板球中心（Cricket Hong Kong Centre），原名醉酒灣堆填區臨時板球場，係香港一個木球場，喺葵涌醉酒灣堆填區葵涌公園北面，佔地4.48公傾，2018年11月25號開張，由香港板球總會管理。中心有3個球場，其中2個畀成年隊用，其餘1個畀青年隊用。
呢篇係同香港文化、康樂或運動有關嘅楔位文章。你可以透過編輯或修訂增加佢嘅內容。
香港核心價值

香港核心價值（粵拼：Hoeng1 gong2 hat6 sam1 gaa3 zik6），又叫做獅子山精神，通常係指啲香港貫徹而且靠佢哋成功嘅價值觀，雖然到咗家吓呢個詞都重係未有乜嘢明確嘅定義。
喺 2004 年 6 月，香港有成三百位嚟自唔同專業嘅人士喺報紙嗰度聯署《香港核心價值宣言》，列舉咗香港嘅一柞核心價值觀，好似係自由、民主、人權同埋法治呀咁，引起香港社會開始討論乜嘢先係「香港核心價值」。

背景
有唔少香港人都覺得自從喺 1997 年主權移交打後，香港政府一連串嘅施政措施都同香港核心價值背道而馳，搞到香港人開始驚香港會更快咁「大陸化」。為咗維護香港同大陸之間嘅分別同埋優勢，唔少市民發起咗捍衛香港核心價值嘅運動，諗住想保存香港嘅獨有文化同競爭上嘅優勢。
另一方面都有人認為，香港人對「香港核心價值」嘅睇法因為主權移交前香港人大多數對政治唔多在意，所以實際上主權移交前後有分別。好似係以香港核心價值做香港喺回歸前嘅成功因素嚟講，努力、勤奮同自強不息呢啲獅子山下嘅精神先至係香港人廿世紀嗰一代不可或缺嘅要素，而唔係主權移交之後泛民等各界人士宣揚嘅自由或者民主同人權。所以如果夾硬要將想追求嘅政治理想，同一個由小漁港發展成國際大都會靠嘅要素劃上等號，實在係太過牽強。但係無論如何，多數市民都贊同呢個宣言，並且支持保護呢啲核心價值。

核心價值元素
香港主流傳媒認為香港核心價值包括咗以下嘅元素：
法治
人權
誠信
廉潔
新聞自由
言論自由
集會自由
前香港行政長官梁振英喺2012年香港行政長官選舉嘅勝利宣言度講出咗上面嘅核心價值。
前政務司司長唐英年喺 2012 年初嗰陣曾經咁話：「『捍衛核心價值』係最核心嘅核心價值。」
香港中文大學香港亞太研究所喺 2014 年 10 月 30 號（雨傘運動第卅三日）發表咗一份民調報告，用電話調查訪問咗 804 個成年嘅市民，指出佢哋對 11 項唔同核心價值嘅同意程度：
上述嘅數據差距唔係咁大，冇一項重要核心價值嘅比例過到半數，反映咗喺受訪者嘅心目中，香港嘅核心價值其實好多元，而唔係淨係得單一嘅壓倒性核心價值。有人話呢個情況同香港融匯粵英文化、強調多元包容嘅歷史同文化好一致。

香港核心價值宣言
2004 年 6 月 7 日，近 300 個嚟自香港 42 個唔同專業、學術界人士喺報紙嗰度聯署《香港核心價值宣言》，列舉香港嘅核心價值係「自由民主、人權法治、公平公義、和平仁愛、誠信透明、多元包容、尊重個人同恪守專業。」宣言直指廿一世紀開始香港嘅核心價值受到衝擊，同香港人追求嘅目標愈嚟愈遠，呼籲市民一齊以言論同行動去維護香港嘅核心價值，以免搞到香港變成「失去靈魂的軀殼」。但係親共媒體《文匯報》拒絕登嗰份宣言。
發起活動嘅香港城市大學公共及社會行政系教授、新力量網絡主席、曾經做個民主黨副主席嘅張炳良指出，廿一世紀頭嘅香港政治爭拗、人大釋法否決0708年雙普選、維港巨星匯同平機會嘅解僱事件等都衝擊緊香港嘅核心價值，令到市民覺得冇力同有挫敗感，削弱咗香港嘅管治質素同營商環境，亦都破壞咗社會嘅制度理性同凝聚力，呼籲唔同階層同黨派嘅人士以言論同行動一齊去維護呢啲核心價值。佢強調呢個針對成個香港社會嘅。佢認為每個社會都有自己嘅一套價值觀，係社會團結嘅重要基礎。佢指出香港人「唔可以失去香港」，而呢個「香港」係有括號嘅，唔單只係喺地理上，重有文化面貌、生活方式，同埋制度獨特層面嘅香港。基本法四十五條關注組成員梁家傑表示，中國政府近排以好高姿態、霸道咁介入香港嘅事務，令到香港出現空前嚴重嘅分化，市民無論對中國政府同香港政府都唔信任。連署者包括導演徐克等人。
同年牛棚書展以《香港生活價值》做書展嘅主題，反思香港嘅基本價值觀同特質。

其他觀點
親共媒體《大公報》認為：一國兩制係香港最緊要、最切實、最可貴嘅核心價值，認為「其他普遍嘅價值只有喺一定嘅歷史條件或者特定嘅環境入面先至可以顯示出佢冇得取代嘅價值」。
陳慶之

陳慶之（484年—539年），字子雲，義興人。係南北朝時代南梁嘅大臣，梁武帝最傑出嘅將領之一。佢喺529年指揮伐魏護送北魏藩王元顥打進咗洛陽，史稱「陳慶之北伐」。
陳慧敏

陳慧敏（英文：Vivian Chan，1989年4月3號—）係澳門女歌手，澳門演藝人協會副會長。佢參加過由澳門廣播電視有限公司舉辦嘅《Sing擂台》，並攞過亞軍；佢重喺2010年參加由香港無綫電視舉辦嘅《超級巨聲2》，獲得第十名。2013年正式喺香港出道。
2019年9月，佢開始咗100日嘅環球之旅，仲喺旅程結束嘅時候展開異地戀。 同一年，佢以30歲嘅年紀飾演澳門電影《熱唱吧》入面嘅中學生女主角，而呢套戲去到2021年先至上畫。
香港兩棲類

香港現時有23種青蛙同1種蠑螈，佢哋都統稱為兩棲類，佢哋嘅一生同濕地有莫大嘅關係。
兩棲類可以分為有尾目同無尾目兩大類。有尾目嘅特徵係身體比較修長、擁有一條長尾巴同明顯嘅頸部，響水中或者陸地上生活。香港嘅原生有尾目只有香港瘰螈1種，呢種瘰螈響清澈嘅山溪生活，響香港嘅低地同高山都有分布。佔咗全中國302種兩棲動物嘅百分之八。但過去亦有人有意引入一啲外來品種，而佢哋暫時未有喺香港繼續繁殖。

保育
雖然兩棲動物可以水陸兩棲，但佢哋仍然好倚賴水，尤其係繁殖時期。香港急速嘅城市發展破壞咗唔少兩棲動物重要嘅濕地，而咁樣會令一啲低地物種數量明顯減少，例如以前棲息響稻田嘅尖舌浮蛙（Occidozyga lima）近年已經絕種。個體嘅生存，尤其係一啲較敏感嘅兩棲動物，亦受到水源污染同酸雨等威脅，因為佢哋嘅皮膚具滲透性，好容易受污染物影響。但就算係咁，一啲耐受性較高嘅品種例如沼蛙同癩蝦蟆等，喺受污染環境中仍然好常見同廣泛分布。
保育方面，Fellowes et al.（2002年）確認咗香港12種需要受到關注嘅兩棲類。漁農自然護理署嘅「兩棲及爬行動物工作小組」響2002年開始進行基線調查，並根據依項嘅調查最新結果，以及通過同本地兩棲及爬行動物學家嘅交流，檢討兩棲類嘅保育狀況。最新嘅調查結果顯示，一啲兩棲動物喺以往並未完全如實記錄，因此依次檢討修訂咗具保育價值嘅兩棲動物名單，並確認咗盧氏小樹蛙同棘胸蛙等喺保育上需要關注。
香港兩毫子

兩毫子係現行流通嘅一種香港銀仔，面值0.2港元。

史
香港政府喺1866年首次鑄造兩毫銀，出到1905年。嗰時啲兩毫銀係圓形嘅。
隔咗七十年之後，兩毫銀由1975年開始出返，佢同兩蚊銀一樣都係十二角扇形。
香港兒童醫院

香港兒童醫院（英文：Hong Kong Children's Hospital，縮寫：HKCH）係香港一間兒童醫院，位於九龍九龍城區啟德承昌道一號，即係啟德機場原南停機坪，觀塘避風塘岸邊，佔地21,685平方米，建築面積大概179,223平方米，包括兩座各樓高11層嘅獨立大樓、中央庭院、地庫同埋相關設施，亦有全香港第一個可以升降池底嘅醫院水療池，共提供468張床位。香港兒童醫院屬於《啟德發展計劃》次階段項目之一，2014年2月25號動工，2018年完工，2018年12月18號開始分階段投入服務，只接受轉介個案，冇急症室或普通科門診，2019年3月27號開始提供住院服務，預計2020年床位數量會增加至230張。

目標
香港兒童醫院嘅設立，目標係提高兒科專業水平，為病情嚴重同複雜嘅病童提供更加優質嘅臨床服務。透過鼓勵多方面嘅協調合作，匯聚來自香港同境外公私營兩界別嘅醫療同學術機構嘅專家同先進醫療技術，同各地著名嘅兒童醫院建立夥伴關係。促進兒科專業知識嘅交流同加強研究同培訓，從而提升兒科專業醫療同護理服務水平同質素。

服務
香港兒童醫院啟用之後嘅首階段，將會提供4個醫療專科服務，包括癌症、腎科、心臟科（包括心臟內科同埋心臟外科）同外科，專門負責接收來由各區醫院聯網所轉介嘅最嚴重同最複雜嘅兒童病症（即第三層醫療服務）。香港兒童醫院將會具有能力處理抽取骨髓、骨髓移植同更換臍帶血等。除咗以上專科，香港兒童醫院設有兒科深切治療部、新生嬰兒深切治療部、化驗室同病理科支援等等。
香港公共圖書館落架圖書爭議

香港公共圖書館落架圖書爭議，係指2023年開始一啲唔同於政府官方觀點嘅圖書等內容喺香港公共圖書館書架上面消失（「落架」，或者「下架」）。初初，圖書館只係引用未經諮詢或香港人同意以強行落實嘅《港版國安法》，將一啲政治相關書籍同內容拎走，喺書館睇唔到、借唔到，電腦目錄上查唔到。但去到2023年5月，具有泛民主派背景嘅人佢哋所寫嘅書籍，唔理係咪同政治有冇關連（譬如純粹只係講粵語文化嘅書），都因為作者身份問題而被「落架」。受害嘅作者包括有吳靄儀丶鄺俊宇丶司徒華丶馬嶽丶區家麟等。有部分媒體形容，今次事件係文革嘅開端。唔少人都批評政府嘅做法。

各方回應
2023年3月，康文署署長劉明光曾經回應聲稱移除嘅書籍明顯違反《港版國安法》。
2023年5月，香港中文大學政治與行政學系副教授周保松喺 Facebook 發文，引用香港公共圖書館嘅網頁上《聯合國教科文組織公共圖書館宣言》之中所載嘅信念，「藏書與服務均不應受任何形式的思想、政治或宗教審查，也不應受商業的壓力」1，批評香港公共圖書館嘅康文署同埋相關主事者，一手摧毀香港公共圖書館辛苦建立嘅數十年基業。
2023年5月15號，前人大政協劉夢熊話，而家特區政府為左配中共「全面管治香港」嘅政策，做咩事都會「左三分」，形容會令秦始皇年代焚書坑儒事件喺香港重演，亦令台灣人更唔信中共口講嘅「一國兩制」；行會成員湯家驊亦要求康文署解釋圖書館對書籍落架係用咩準則。
2023年5月16號，新思維嘅立法會議員狄志遠亦發火，話政府高層前後唔同嘅回應，畀人覺得對呢單嘢嘅處理好亂，同埋完全一啲準則都無，唔明白點解有啲書會唔啱喺公共圖書館上架，但就畀佢喺私人市場賣通街？佢亦話呢單嘢係針對作者做政治審查，鬧政府搞分化。
2023年5月16號，行政長官李家超回應記者問有關措施會唔會減低香港接受資訊嘅自由，話落架嘅書籍仍可以喺私人書店搵到，但唔適合出現喺公共圖書館
香港內河碼頭

香港內河碼頭（英文：River Trade Terminal）係香港一個貨運碼頭，專搞同中國大陸嘅內河貨運，1996年開張，喺新界屯門區望后石龍門路201號。
香港兩蚊銀

兩蚊銀（2元硬幣）係一種現行流通嘅香港銀仔，面值$2港元。

史
香港政府喺1975年以紅銅鎳合金第一次出十二角扇形嘅兩蚊銀，一面鑄有當時在位嘅英女皇伊利沙伯二世個樣，另一面就鑄有面值「香港貳圓」。1993年，配合香港主權移交而改設計，以洋紫荊花作背面圖案，而另一面嘅中間亦鑄咗阿拉伯數字「2」。1997年，又出咗有和合二聖圖案嘅紀念幣。
香港八和會館

香港八和會館（粵拼：hoeng1 gong2 baat3 wo4 wui6 gun2）係香港嘅一間會館，喺油麻地彌敦道493號，展望大廈4字樓A座入面。呢間嘢喺1953年嘅廣東八和粵劇職業工會香港分會嘅基礎上重新註冊成立嘅會館。喺二零零八年十二月十七日，香港八和會館註冊成為非牟利慈善團體。
香港八和會館以宏揚傳統粵劇藝術，保障同行嘅權益同生活福利嘅主旨，重關心啲老坑、虛弱、孤寡老人、培養後代粵劇接班人。喺粵劇教育入面，八和開辦咗青少年粵劇訓練班為粵劇界培養出多啲新苗；重同職業訓練局合作，搞出一系列以專業演員做對象嘅粵劇藝術傳承課程。
青華足球場

青華足球場，香港足球場之一，喺屯門青海圍，屋苑置樂花園側，英文叫Tsing Wah Soccer Pitch。行政上歸屯門區。設施有硬地球場，以及七人足球場。
青荳

青荳，又寫青豆，又叫荷蘭荳、蜜糖荳、豌荳，係荳科植物一種。青豆嘅菓同種，卽係荳莢同荳，都可以當菜來煮食。考古發現，新石器時代，已有人青荳。

文
青荳英文叫pea，唔係green bean。green bean係荳角。
青華遊樂場

青華遊樂場，香港公園之一，遊樂場之一，喺青衣青芊街，英文叫Tsing Wah Playground。行政上歸葵青區。設施有硬地球場，以及五人足球場。
青葉幸洋

青葉幸洋（1979年7月26號—）係日本足球員，司職後衞，效力過甲府風林，東京綠茵，及德島漩渦。
青茂口岸

青茂口岸（又叫：粵澳新通道；葡萄牙文：Posto Fronteiriço de Qingmao、英文：Qingmao Port）係中華人民共和國一個地區性嘅陸路邊境口岸，喺廣東省珠海市香洲區，連接澳門青洲區同城軌珠海站兩地，定位係獨立開放嘅信息化電子口岸，設計每日通關流量係20萬人次，以自助通關為主，淨係畀行人通行，冇車輛通道。跨越粵澳兩地，佔地面積大約28,000平方米。主要建設用地同建設內容喺澳門，少量設施架設喺鴨涌河上面。
青茂口岸澳門邊檢大樓（葡萄牙文：Edifício Posto Fronteiriço de Macau do Posto Fronteiriço Qingmao、英文：Qingmao Port-Macau Frontier Post Building）係澳門特別行政區同廣東省珠海市第五條陸路跨境通道，實行24小時通關，即係將會成為第二個珠澳兩地全天候開放嘅正式口岸。邊檢大樓係繼港珠澳大橋澳門邊檢大樓同橫琴口岸澳門口岸區之後，第三個往返珠澳嘅出入境口岸採用「合作查驗，一次放行」嘅通關模式，旅客出境時會先接受澳方保安人員安全檢查先可以通過關檢區域，最後接受雙方人員證件查驗；而入境方面亦採取呢種方式。
國務院副總理汪洋喺2013年11月初訪澳期間，正式宣佈呢項項目已獲得中央批准同意建設。

模式
粵澳新通道設置嘅新口岸將共用一個名，實施「合作查驗，一次放行」嘅通關模式。新通道口岸定位係僅供行人通行嘅電子自助專用口岸，實施全日24小時通關。

設施
裝修緊嘅青茂口岸
鴨涌河上起大約400米長嘅全封閉旅客過境專用通道，實現廣珠城軌同澳門輕軌嘅便捷對接。綜合治理鴨涌河，將佢打造成為一河兩岸嘅生態景觀長廊。建設集出入境聯檢大樓、輕軌站、巴士換乘站、的士站、停車場、公共房屋、社區設施、會展場地、配套設施同經濟型酒店於一身嘅綜合建築群。

工程進度
重起緊嘅青茂口岸澳門邊檢大樓，當時正進行安裝大樓字體、外牆同內部工程。
青茂口岸工程由2019年6月11號開始獲准每日施工，工作時間係朝早8點至夜晚10點，直至同年12月31號，星期日同公眾假期亦唔例外。呢個工程包括青茂口岸聯檢大樓、連接通道同鴨涌河綜合整治工程。
2020年11月16號，行政長官賀一誠發表2021年財政年度施政報告，表示青茂口岸喺2021年啟用。

公共巴士
青茂口岸澳門邊檢大樓周邊交通嘅乘車指南 (至2022年3月中旬)
交通事務局話，青茂口岸周邊設有公共巴士站，將佢周邊現有嘅巴士站將會設多個分流站點分流乘客來往口岸。
M20 青洲坊總站（BAIRRO DA ILHA VERDE/TERMINAL）
5X
青洲坊 ↺ 皇朝（循環線）
30
青洲坊 ↺ 氹仔中央公園（循環線）
34
青洲坊 ↔ 海洋花園瞭望台
16路線
牧場街 ↺ 下環街市（循環線）
16S
牧場街 ↺ 媽閣（循環線）
M6 青茂/鴨涌河變電站（QINGMAO / SUBESTAÇÃO CANAL DOS PATOS）
8A路線
工業園街 ↺ 亞馬喇前地（循環線）
27路線
望廈 ↺ 青洲（循環線）
H2路線
筷子基社屋 ↺ 山頂醫院（循環線）
N4路線
工業園街 ←→ 筷子基北灣
M273 青茂/青蔥大廈（EDIFÍCIO CHENG CHONG）
途經路線：8A、23、27、N4。
M60 青茂/何賢紳士馬路（AVENIDA DO COMENDADOR HO YIN/CHENG CHONG）
途經路線：3X、51A、MT4。
M67 青茂口岸（POSTO FRONTEIRIÇO QINGMAO）
途經路線：9A、51A、MT4。
M65 青茂/青洲坊（AVENIDA DO COMENDADOR HO YIN/BAIRRO DA ILHA VERDE）
途經路線：51A、H2路線、MT4。

的士
青茂口岸一樓嘅上客區設有的士站。

公共停車場及旅遊巴上落客區
青茂口岸地庫一層同二層設有公共停車場，設有350個私家車位同200個電單車位，加上鄰近嘅青洲坊大廈同青蔥大廈等公共房屋在內嘅公共停車場，合共提供2,384個私家車位同2,583個電單車位，口岸入面同周邊範圍一共有5,000幾個車位。
旅遊巴上落客區喺舊驗車中心同市政署苗圃地段入面，初步預計可以提供25個停泊位
。

粵澳偷渡新通道
喺青茂口岸起緊期間，珠澳偷渡團伙利用工程建設漏洞非法偷渡進入澳門，珠澳兩地警方雖然經過聯合採取行動但係成效唔顯著。甚至有澳門本地媒體將工程期間嘅偷渡常態叫做「粵澳偷渡新通道」。
2019年10月24號，珠澳警方聯手偵破跨境偷渡集團，並拘捕九名男女，包括兩名主腦，有偷渡人士同樣地偽裝喺嗰度做嘢嘅地盤工人，等時機成熟時往返珠海同澳門。
2020年10月16號，澳門司警偵破偷渡集團團伙利用青茂口岸工程漏洞偷渡進澳，拘捕團伙中嘅九名男女。有偷渡人士同樣偽裝喺嗰度做嘢嘅地盤工人，趁時機成熟例如放飯或者收工時間偷渡進入澳門。

勞資糾紛
2020年6月15號，青茂口岸發生勞資糾紛，事件起因係一批外僱工人同工程分判公司，就疫情期間停工三個月嘅工資補償同埋隔離期間相關費用等問題未達成共識而引起。事件發生後南粵集團隨即介入，經勞工事務局恊調後糾紛得以解決 。」

事故
2020年9月10號凌晨12點幾，一名外地勞工喺工作時懷疑身體不適暈倒，經送院搶救後不治。
青荔橋

青荔橋（英文：Tsing Lai Bridge）又叫藍巴勒海峽橋（英文：Rambler Channel Bridge），係香港新界葵青區一條鐵路橋，橫跨青衣島東北岸同葵涌，畀港鐵東涌綫同機場快綫列車用。
青葉林檎

青葉林檎，係日本嘅一個女藝人同埋配音員。
基斯杜化·拜登

基斯杜化·拜登（Christopher Biden，約1789年—1858年2月25號），係英屬東印度公司嘅一位官員。

生平
響聖佐治主教座堂一塊紀念佢嘅石牌
拜登約莫響1789年響亨廷頓郡霍頓出世，佢老豆約翰長期租「後塘水車」呢個地方。佢同細佬威廉自細就成日出海。
響1807年至1818年期間，佢成為東印度商船「皇家佐治號」嘅大副，先後七次前往印度。1821年，佢成為東印度商船「皇家威爾士夏洛特號」船長。響1821年至1830年期間，佢以「皇家威爾士夏洛特號」船長四次前往印度，亦有一次以「皇家佐治號」船長嘅身份去中國。之後佢有兩年時間響布勒希斯渡過，期間寫咗一本關於海軍紀律嘅書。佢分別響1832年同1834年揸自己嘅船去印度。1839年，拜登搬到印度清奈生活，後嚟成為當地有名嘅慈善家。1858年2月25號，佢響清奈病死，終年68歲。響聖佐治主教座堂有一塊紀念佢嘅石牌。

後人
1818年，拜登響打比郡同Harriott Freeth結婚，有兩個仔兩個女，其中一個女響1839年搬去印度嘅路上病死。而佢其中一個仔霍雷肖加入駐馬德拉斯英軍，而且佢嘅後人一直響印度生活。
響2020年，隨住同姓嘅祖‧拜登宣佈參選美國總統，有人開始懷疑基斯杜化·拜登可能同祖‧拜登有血緣關係。根據《印度時報》報導，基斯杜化·拜登係祖‧拜登6或者7代嘅祖先；但實際上祖‧拜登嘅祖先係愛爾蘭人。亦有人認為，拜登嘅祖先應該係基斯杜化嘅細佬、1849年響巴爾的摩過身嘅威廉，但經查證呢個威廉唔係基斯杜化嘅細佬，而係另有其人。
基斯杜化佐治

基斯杜化佐治（英文：Christopher George，1931年2月25號—1983年11月28號）係一個美國嘅男電視演員、電影演員、模特兒，1965年出道。
基斯杜化林拔

基斯杜化林拔（法文：Christopher Lambert，1957年3月29號—）係一個美國-法國男演員、製片人、士兵、編劇、創業家、電影演員、電視演員，佢喺1979年出道。
基斯曉頓

基斯曉頓（粵拼：gei1 si1 hiu2 deon6，英文：Chris Hughton，1958年12月11號—）係英倫足球領隊、前足球員。球員時期效力過韋斯咸足球會、賓福特足球會、熱刺、愛爾蘭共和國男子足球代表隊，參加過1988年歐洲國家盃。
基斯杜化李

基斯杜化李（粵拼：gei1 si1 dou6 faa3 lei5，英文：Sir Christopher Lee；1922年5月27號—2015年6月7號），全名叫基斯杜化·夫蘭克·卡蘭迪尼·李（gei1 si1 dou6 faa3 fu1 laan4 hak1 kaa1 fu1 dik6 nei4 lei5，Sir Christopher Frank Carandini Lee）係一位英國嘅導演、歌唱家同作家，喺英國倫敦比爾吉利維亞出世，佢細個喺夏野學校學過嘢，重攞埋獎學金去咗伊頓公學校同惠靈頓學校讀書。二戰期間重喺英國皇家空軍同特種部隊服過役，唔單止攞咗好多榮譽勳章，同時重攞埋上尉頭銜返嚟。1947年入咗電影行之後影咗250幾部電影同電視劇。甚至喺2009年因對藝術同慈善出咗好大貢獻，先至攞咗下級勳位爵士。
喺2015年6月7號，佢因心臟衰竭喺英國倫敦嘅車路士同威斯免斯達醫院入面死咗，終年93歲。
基斯杜化華堅

基斯杜化華堅（英文：Christopher Walken，1943年3月31號—）係美國一位電視、電影演員。
基斯杜化米湛

基斯杜化米湛（英文：Christopher Mitchum，1943年10月16號—）係一個美國嘅男編劇、製片人、電影演員、政治人、作家，佢喺1966年出道。
運算模型

運算模型（粵拼：wan6 syun3 mou4 jing4；英文：model of computation）係運算理論上嘅一個概念。一個運算模型會描述一部機械內含乜嘢函數，會點樣由輸入嗰度計個輸出出嚟。電腦科學家會用運算模型進行「唔同運算機械做起運算上嚟有乜分別」嘅研究。

圖靈機
内文：圖靈機
睇埋：圖靈論題
圖靈機（Turing machine）係廿世紀運算理論最常分析嘅運算模型。一部圖靈機嘅運作如下：一部圖靈機會讀取一條分做若干個格嘅帶，條帶每個格裏面都會有個符號（可以係 1 同 0 等多個款）；喺每一個時間點，部圖靈機個讀取器都會位於條帶其中一格，而部機就會做以下三個基本作業當中是但一個：
讀取讀取器下嗰格係乜符號；
編輯嗰格－寫一個新嘅符號落去或者刪除咗嗰格佢；
將條帶向左或者向右移一格，等個讀取器可以讀取打前嗰個格隔蘺嘅一個格。
一條圖靈機輸入帶嘅抽象圖解； 代表第  款符號。
圖靈機呢部抽象機械就噉睇好似好簡單，但查實可以計到好多嘢。
例：圖靈機計加減法
想像以下嘅演算法，條帶上面有兩個數值， 同 ，兩個都用二進制表達，而兩個數之間同條帶嘅起始有個 $ 做標示，即係話部機會讀嘅輸入會類似噉嘅樣：
$0010$0011（0010 喺二進制係 2，而 0011 喺二進制係 3）。
再想像部圖靈機跟以下嘅演算法行：
// 由 x 嗰度減 1，再加 1 落 y 嗰度，直至 x = 0 為止。
repeat until x == 0, then HALT {
 // 用 T2（睇下面）
 subtract 1 from x
 // 用 T1（睇下面）
 add 1 to y

 go back to the first $
}
T2（將個數減 1）如下：
攞補充－將 1 冚唪唥變做 0，0 冚唪唥變做 1；
將個數加 1（睇 T1）；
再做一次補充。
T1（將個數加 1）如下：
如果喺個數嘅左邊盡頭（$）起始，行去個數嘅右邊盡頭；
由右邊開始行，將所有 1 變做 0，直至
將第一個 0 變成 1。
例如如果輸入係 $0010$0011，部機行完一次段演算法之後，條帶嘅狀態就會變成 $0000$0101（0101 喺二進制入面係 5）－呢一部圖靈機曉做加減數。

格仔自動機
生命棋嘅圖例；黑色格代表「生」，冇色格代表「死」。
内文：格仔自動機
格仔自動機（cellular automaton）係一種離散（discrete）運算模型。一部格仔自動機會有若干個格仔，每個格仔可以有若干個可能狀態，例如「著咗」（用黑色代表）同「冇著」（用冇色代表）。攞是但一個格仔，佢都有一個初始狀態，時間  喺初始嗰陣係 0， 會一吓一吓噉跳，變成 1、2、3... 等嘅離散數值；每當  跳嗰時，每個格仔嘅狀態會按自己同周圍格仔而家嘅狀態以及某啲事先講定咗嘅法則改變。
例：生命棋
生命棋（Conway's Game of Life）係一個出名嘅格仔自動機。生命棋嘅世界係一塊（無限大嘅）兩維四方格板，每一格（每個細胞）都有兩個可能嘅狀態：一係生（黑色），一係死（冇色）。每格會同佢上下左右以及對角嗰八個「鄰居」互動。每一步  嘅改變法則如下：
一粒生嘅細胞，如果鄰居數量少過 2 就會死（孤獨）；
一粒生嘅細胞，如果鄰居數量多過 3 就會死（迫死）；
一粒生嘅細胞，如果鄰居有 2 個或者 3 個，就會生存到下一代 ；
一粒死嘅細胞，如果鄰居啱啱好有 3 個，就會變成生嘅。
生命棋嘅演算法一開始行（ 開始演進），就會出好似附圖噉嘅樣嘅變化。
格仔自動機喺各科學領域上有相當嘅價值。生物學家就發現，好似生命棋等嘅格仔自動機可以攞嚟模擬好多生物學上嘅現象，例如有某啲品種嘅貝殼嘅式樣（一格格有色冇色）就係以類似格仔自動機噉嘅機制產生嘅：呢啲貝殼當中有啲色素細胞，會按照相鄰色素細胞嘅活動決定點分泌色素，從而決定個貝殼嘅色水同式樣。
一個有格仔自動機機制嘅貝殼

第啲運算模型
寄存器機（register machine）
遞歸函數（μ-recursive functions）
組合子邏輯（combinatory logic）
λ 演算（lambda calculus）
馬可夫演算法（Markov algorithm）
有限狀態機（FSM）
... 呀噉。
運算社會學

運算社會學（英文：computational sociology）係指用運算方法解決社會學上撞到嘅問題，例如係用電腦模擬嚟研究社會現象。
運算社會科學

運算社會科學（英文：computational social science）涉及用運算方法（例如係電腦模擬）解決社會科學上撞到嘅問題。
喺廿世紀初同打前，社會科學上嘅研究好多時都因為運算能力所限而焗住要做一啲唔真實嘅假設。例如經濟學上假設啲決策者係完美理性，係因為要考慮決策者之間嘅個體差異所需嘅運算量大得滯，人手計唔嚟。
運算經濟學

運算經濟學（computational economics）涉及用運算方法（包括電腦模擬）解決經濟學上撞到嘅問題。
陳樂榣

陳樂榣（Alley Chan，1983年10月5號—），係香港女歌手、模特兒，前女子歌唱組合Freeze成員。Freeze拆夥後逐漸淡出娛樂圈，開畫室教細路。
陳樹杰

陳樹杰（英文：Chan Shu Kit）係香港商人，利苑飲食集團創辦人。

生平
陳樹杰係粵軍將軍陳濟棠個孻仔。1952年喺美國維珍尼亞軍事學院讀書，1960年喺美國天主教大學攞到結構工程碩士學位。1961至1973年，佢喺香港北角創辦伯南英文書院，兼任大同中學校長。
1973年，佢喺深水埗開第一間利苑酒家。
維基同享有多媒體嘅嘢：陳樹杰
陳樂融

陳樂融（粵拼：can4 lok3 jung4；英文：Chen Lo-Jung；1962年6月22號—），係台灣作曲人、填詞人、廣播主持人、編劇、文化評論家。
陳樹安

陳樹安，香港親中派宗教界人士。香港浸信會神學院董事會副主席、香港聯合佈道事工主席、2007年香港葛福臨佈道大會主席。

政治立場同經歷
佢係香港親中派人士，曾經支持同屬親中派嘅梁美芬參選2007年香港區議會選舉。
陳樹暉

陳樹暉（英文：Chan Shu Fai，1990年10月29號—），係香港泛民主派政治人物，第六屆元朗區議會前任議員（洪福選區），前任民間人權陣線副召集人，香港天主教正義和平委員會幹事。
佢舊時讀德信中學同嶺南大學哲學系，做過大學學生會會長同香港專上學生聯會秘書長。
2019年，陳樹暉代表朱凱迪新西團隊參加第6屆香港區議會選舉嘅元朗洪福選區，結果一擊即中，打低民建聯徐君紹，成功當選，2021年7月8號，佢正式劈炮，成為泛民主派區議員辭職潮嘅其中一個犧牲品。
孟涅

孟涅（粵拼：maang6 nip6，越南文：Mường Nhé）係越南奠邊下轄嘅一個縣。
孟美岐

孟美岐（粵拼：maang6 mei5 kei4，韓文：맹미기 Maeng Migi，1998年10月15號—）係中華人民共和國女歌手同演員，喺河南洛陽度出世。2016年以宇宙少女嘅身份出道。2018年喺選秀節目《創造101》攞到第一。
孟獲

孟獲（粵拼：maang6 wok6；生卒年不詳），三國時期益州建寧郡人。佢係蜀漢南方南中一帶嘅豪強（喺而家中國雲南一帶），入過雍闓嘅叛軍，後尾投降蜀漢，官至御史中丞。
喺三國演義度，孟獲講成係南蠻首領，佢聯合南方各部落侵擾蜀漢，最後由諸葛亮出馬收復咗佢。其中呢個收復過程係個好出名嘅古仔，叫做「七擒七縱孟獲」，即係話諸葛亮捉咗孟獲七次咁多，然後次次又放過佢，而諸葛亮噉樣做嘅目的係想令孟獲心服口服，最終令蜀漢南邊安定無事。喺七擒七縱之後，孟獲卒之臣服於蜀漢。
不過雖然小說入面係噉寫，不過喺正史入面，孟獲係漢人而非咩南蠻頭目。實際上佢係當地一方豪強，喺當地人度有好大嘅號召力。喺劉備死咗後，益州大族雍闓反叛，孟獲亦都侵埋去，最終要蜀漢出兵鎮壓。225年，雍闓殺咗，孟獲重喺度反抗，最後諸葛亮南征令佢服曬，而諸葛亮無屯兵喺雲南，而命令孟獲管理南方，因此最後佢做到御史中丞呢個官。
喺小說入面重寫咗孟獲嘅老婆祝融夫人同埋一系列嘅南中人物，不過呢啲都係小說爲咗豐富情節而創作嘅，喺史書度完全無根據嘅。至於七擒七縱，雖然諸如有一啲史書真係有寫，就連《三國志註》、《資治通鑒》都有記，不過而家嘅史家認爲，七擒七縱嘅地方彼此距離遠，雲南地方嘅地形又複雜，行軍再神速都唔會話食生菜咁易，而且個古仔係話諸葛亮春天出征，十二月就班師回朝，而喺當時去趟雲南都要三四個月，更加無可能短時間內喺呢七個地方打仗，所以而家認爲七擒七縱似乎係民間傳說多啲。
此外孟獲亦出現喺其他嘅文藝度。比如京戲《龍鳳巾》就有佢，兼有埋佢嘅女花鬘（作嘅），就話喺南征時佢嘅女捉咗，之後同關索拉埋天窗。而喺小說《孟獲與孔明》度，佢重同孔明變咗做老友添。
孟知祥

孟知祥（粵拼：maang6 zi1 coeng4；874年6月9號—934年9月7號），係後蜀開國皇帝，934年在位，跟廟號叫後蜀高祖（hau6 suk6 gou1 zou2）。

生平
後唐莊宗任命孟知祥做太原尹同北京留守。後唐滅咗前蜀之後，任命孟知祥做西川節度使。到咗明宗繼位之後，孟知祥殺咗後唐派去佢嗰度做監軍嘅李嚴，明宗冇佢符。之後孟知祥消滅埋東川節度使董璋。後唐長興四年（933年），後唐封孟知祥做蜀王。明宗過身之後，孟知祥喺934年正月響成都自己登基做皇帝，國號叫「蜀」，就係後蜀，四月改年號做「明德」。佢喺嗰年過身，之後由佢個仔孟昶繼位。
孟海

孟海（Mang Hoi，原名孟景海，1958年5月1號—2023年10月9號）係香港男演員，憑電影《皇家師姐》攞到香港電影金像獎「最佳男配角」獎。

簡歷
孟海係戲班出身，7歲時拜刀馬旦粉菊花師傅為師學京劇，同陳寶珠、蕭芳芳、林正英、惠天賜、楊盼盼人係師兄弟，係粉菊花最鍾意嘅兩個徒弟之一。1968年，10歲嘅孟海參演電影《風塵客》而入行，15歲時獲李小龍欽點演出電影《麒麟掌》，之後又參演電影《龍爭虎鬥》。1983年，孟海獲香港電影金像獎提名最佳動作指導，喺1985年憑《皇家師姐》攞到第5屆香港電影金像獎最佳男配角。1980年代尾，孟海由幕前工作慢慢退到幕後，擔任動作指導或者導演。
孟海喺2022年10月左右確診食道癌，因爲發現得太遲做唔到手術，接受電療同化療但冇效，期間一直住醫院，後期癌細胞已經擴散至胃同淋巴等其他器官，要打瑪啡止痛。最終喺2023年10月9號俟晚病死，終年65歲。
孟母三遷

孟母三遷係一個成語故仔，出自漢劉向《烈女傳·鄒孟軻母》。內容講中國思想家孟子個阿媽，為咗個仔有好嘅生活環境讀書，所以搬屋幾次。
第一次，孟子學附近墓地送葬隊，玩哭哭啼啼個樣。孟母好唔中意，就決定搬入城市裏面。第二次，城裏面街市，殺豬聲、小販叫賣聲好嘈，孟子同街坊細路玩街市買賣遊戲。孟母因為咁決定再搬屋，去到座學校隔籬。
話講孟母三遷，其實只係搬屋兩次。
孟氏

孟係唐人姓氏，喺《百家姓》裏頭排第94位。
骨髓

骨髓係骨入面柔軟嘅部份，有好多幹細胞，幫手造血細胞同淋巴球。
骰仔遊戲

骰仔遊戲（英文：dice game）係指用骰仔做中心，甚至完全齋靠骰仔玩嘅遊戲，唔似得淨係攞骰仔做輔助工具嘅圖板遊戲或者紙牌遊戲。
骰仔遊戲係最古老嘅一種遊戲。雖然骰仔遊戲成日俾人同賭錢聯想埋一齊，但查實現代有好多骰仔遊戲都係唔使賭錢都可以玩嘅。唔使賭錢嘅骰仔遊戲一個出名嘅例子係快艇骰仔（Yahtzee），喺呢個遊戲當中，玩家要擲五粒骰仔，擲到結果之後可以揀其中若干粒骰仔重擲，重擲次數有限，並且嘗試用骰仔擲出嘅數字砌出某啲數字組合，唔同數字組合值唔同分數（例如如果五粒骰仔數字一樣，個玩家會攞到 50 分），最後攞到最高分嘅玩家就算贏。
一個人玩緊快艇骰仔；佢用張紙記低攞到嘅分數。

特質
睇埋：紙牌遊戲
骰仔遊戲時不時俾人攞嚟同紙牌遊戲比較，噉係因為兩者喺本質上都有隨機性質：紙牌遊戲嘅典型做法係洗牌，再派牌俾每個玩家，呢個過程必然帶有隨機性，令到玩家唔能夠完全噉知道其他玩家嘅手牌有啲乜，而骰仔遊戲就因為以骰仔做重心，一定帶有相當嘅隨機性。兩者分別在於骰仔遊戲每次擲骰都係一次獨立事件－一次擲骰唔會影響到下一次擲骰出乜數字；相比之下，紙牌遊戲每次抽牌唔係一件獨位事件－好似係啤牌噉，而家有個玩家抽到一張紅心七，個牌庫就少咗張紅心七，於是下一次抽牌嗰陣再抽到紅心七嘅機會率就會下降。
骱

骱（粵拼：gaai3/haai6），又叫做骹（粵拼：gaau3），亦有用借音字鉸，即係骨頭接骨頭，郁得嘅地方。粵語好多時都跟書面話叫「關節」。

【骹】
個骹字古時並冇而家關節嘅意思，不過有香港嘅報紙用呢個骹字，好似「甩骹」，加上個字用【交】傍，發音更方便。部份字典都接受呢個用法。

生物學
生物學嚟講，骨接骨嘅地方唔理佢郁唔郁得，都叫 "Joint"。
骨頂雞

骨頂雞（Fulica atra），又叫白冠雞，係秧雞科骨頂屬嘅其中一種雀，色水深黑。
骨骺

骨骺係長骨兩邊嘅圓頭部份，連住關節再連埋其他骨，主要喺四肢。骨骺入面有紅骨髓，可以產生紅血球。若果骨骺埋口，骨就唔會再生長。
骨骼

骨骼，又叫骨格、骨架，係支撐住生物身體嘅系統，主要由骨頭組成。
骨骼主要有三種。外骨骼係一個剛性嘅外殼，用嚟支撐生物嘅形狀；內骨骼係一個剛性嘅內部框架，器官同軟組織都附着喺呢個框架上面；水骨架係一種由體液嘅靜水壓力支撐嘅柔性內部結構。

人類骨骼
内文：人嘅骨骼
人類嘅骨骼主要由骨質、骨髓同骨膜三部分構成。
骰仔

骰仔，用漢字又有寫做色仔，或者就咁叫色，係一個用嚟出個隨機數字嘅正多面體，響遊戲或者賭博度用得著。
最常見嘅色仔係 6 面骰，6 面骰係正立方體，6 個平面上面分別標示咗 1 至 6。當中，數字 6 面骰通常用阿拉伯數字標示，而 6 點色仔則喺上面畫咗 1 至 6 點。

骰仔遊戲
内文：骰仔遊戲
睇埋：賭錢
骰仔遊戲係指用骰仔做中心，甚至淨係用骰仔玩嘅遊戲（相對於用骰仔做輔助工具嘅圖板遊戲或者紙牌遊戲），係最古老嘅一種遊戲。雖然骰仔遊戲成日畀人同賭錢聯想埋一齊，但查實現代有好多骰仔遊戲都係唔使賭錢都可以玩嘅。
唔使賭錢嘅骰仔遊戲一個出名嘅例子係快艇骰仔（Yahtzee），喺呢個遊戲當中，玩家要擲五粒骰仔，擲到結果之後可以揀其中幾粒骰仔重擲，重擲次數有限，並且嘗試用骰仔擲出嘅數字砌出某啲數字組合，唔同數字組合值唔同分數（例如如果五粒骰仔數字一樣，個玩家會攞到 50 分），最後攞到最高分嘅玩家就算贏。
骰仔遊戲時不時畀人攞嚟同紙牌遊戲比較，噉係因為兩者喺本質上都有隨機性質：紙牌遊戲嘅典型做法係洗牌，再派牌畀每個玩家，呢個過程必然帶有隨機性，令到玩家唔能夠完全噉知道其他玩家嘅手牌有啲乜，而骰仔遊戲就因為以骰仔做重心，一定帶有相當嘅隨機性。兩者分別在於骰仔遊戲每次擲骰都係一次獨立事件－一次擲骰唔會影響到下一次擲骰出乜數字；相比之下，紙牌遊戲每次抽牌唔係一件獨位事件－好似係啤牌噉，而家有個玩家抽到一張紅心七，個牌庫就少咗張紅心七，於是下一次抽牌嗰陣再抽到紅心七嘅機會率就會下降。
一個人玩緊快艇骰仔；佢用張紙記低攞到嘅分數。

非 6 面骰
檯上 RPG 同 TCG 成日用到唔係 6 面嘅骰仔
睇埋：檯上 RPG
好多檯上遊戲都會用到「唔係 6 面」嘅骰仔。
好似《D&D》等嘅檯上 RPG，規則上就會要玩家靠擲骰決定某啲行動嘅結果，當中啲骰仔有啲 6 面有啲（例如）20 面。
《魔法風雲會》（MtG）呢隻集換式咭遊戲嘅玩家，成日會用 20 面骰仔嚟記住玩家有幾多生命值淨低。
骨質疏鬆

骨質疏鬆（粵拼：gwat1 zat1 so1 sung1，英文：Osteoporosis）係骨頭入面嘅鈣逐漸流失而令到骨頭逐漸脆弱嘅病，好易引發骨折。呢隻病多數出現喺老人家，女性發病機會比男性高。
骨骼肌

骨骼肌（skeletal muscles）係肌肉嘅一種，指一嚿由一柞肌肉纖維結合而成嘅肌肉，通常會連接住骨。